Tqilung

Tqilung/ Harung/ Harung(臺灣二葉松) 
Beyhing bay qhuni mi msama ka harung nii, kika sqmusu qhuni na u msdrux balay, ckcka mtumun ka msdrux knrtan na, ccida qaraw na u mslau uri, niaqn so knrtan rupung ka ssiyaw wasw na, qtaan bay u niaqn 4 elu ddaun wluq qhuni, wa mdakil ddwiyaq Mtutu.
　　Smkuxul mdakil mdngu dxral ka kluwan knuudus ckcka lmiqu hini ka hyaan uri, plalay criyu mdakil msunu dxral mi ini qpahan dxral.

　　Cbiyaw han, ita sediq ngalan dha psmuun phiyu sapah, qqiya mi slmuun lbrak, niqan uri u pngalan na rhiq qhuni, srading mutung puniq, uxay uri u ddiyun dha rcuhan btasan dqras ka sqmaan qbulic na.

Snakun:Tgdaya